ກອງທັບ​ ປາ​ກິ​ສຖານ ​ຈະໄກ່​ເກ່ຍ ສະພາບການ ບໍ່ໄປບໍ່ມາ ທາງການເມືອງ (ວີດີໂອ)
ກອງທັບ​ປາ​ກິ​ສຖານ ​ເລີ້ມ​ຫາທາງໄກ່​ເກ່ຍ ໃຫ້ມີການຕົກລົງກັນ ລ​ະຫວ່າງລັດຖະບານ ແລະ​ພວກ​ປະ​ທ້ວງຝ່າຍຄ້ານ ທີ່ຮຽກຮ້ອງ​ ໃຫ້ນາຍົກ Sharif ລາ​ອອກ​.
ກອງທັບປາກິສຖານເລີ້ມເຂົ້າມາໄກ່ເກ່ຍ ລະຫວ່າງ ລັດຖະ ບານ ແລະພວກປະທ້ວງຝ່າຍຄ້ານ ທີ່ພາກັນຕັ້ງຄ້າຍຢູ່ໃນ ນະຄອນຫລວງ ມາເປັນເວລາສອງອາທິດແລ້ວ ເພື່ອຮຽກ ຮ້ອງໃຫ້ນາຍົກລັດຖະມົນຕີ Nawaz Sharif ລາອອກຈາກ ຕໍາແໜ່ງ ໃນຕອນແລງຂອງວັນພະຫັດວານນີ້ ທ່ານ Imran Khan ນັກຫລີ້ນກິລາ Cricket ທີ່ກາຍມາເປັນນັກການເມືອງ ແລະ ນັກບວດອິສລາມ Tahir-ul-Qadri ໄດ້ພົບປະກັບນາຍພົນ Raheel Sharif ຜູ້ບັນຊາການທະຫານບົກ ແລະຍອມຮັບ ເອົາທ່ານເປັນ“ຜູ້ໄກ່ເກ່ຍ ແລະຜູ້ຄໍ້າ ປະກັນ” ໃນການເຈ ລະຈາກັນ ທ່ານ Khan ແລະທ່ານ Qadri ໄດ້ກ່າວຫາວ່າ ມີການການສໍ້ໂກງຄະແນນ ສຽງຢ່າງ ໃຫຍ່ໃນການເລືອກຕັ້ງ ເມື່ອເດືອນພຶດສະພາ ປີ 2013 ທີ່ທ່ານ Sharif ໄດ້ກ້າວຂຶ້ນ ມາກຳອຳນາດ ດ້ວຍຄະແນນສຽງສ່ວນຫລາຍ ບັນດາຜູ້ສັງເກດການສາກົນກ່າວວ່າ ການປ່ອນບັດດັ່ງກ່າວ ສ່ວນໃຫຍ່ແລ້ວໄດ້ດຳເນີນ ໄປ ແບບເສລີແລະຍຸດຕິທຳ ມາຮອດປັດຈຸບັນ ທ່ານ Sharif ໄດ້ປະຕິເສດ ບໍ່ຍອມລາອອກ ທ່ານໄດ້ພະ ຍາຍາມ ແກ້ໄຂສະພາບການບໍ່ໄປບໍ່ມາທາງດ້ານການເມືອງ ຜ່ານການເຈລະຈາຫລາຍໆຄັ້ງ ກັບບັນດາຜູ້ນຳຝ່າຍຄ້ານ ແຕ່ກໍລົ້ມແຫລວ